ททท. เดินหน้านำร่องโครงการ คืนชีพทะเลไทย จ.ภูเก็ต
 Thailand ที่ภูเก็ต กระตุ้นทุกภาคส่วน ตระหนักปัญหาสิ่งแวดล้อม ร่วมรักษ์ทะเล รณรงค์ลดขยะและฟื้นฟูแหล่งท่องเที่ยวในไทย,เมื่อวันที่ 28 ม.ค.61 นายวีระศักดิ์ โควสุรัตน์ รมว.การท่องเที่ยวและกีฬา เป็นประธานในพิธีเปิดโครงการ Upcycling the Oceans, Thailand ซึ่งจัดโดยการท่องเที่ยวแห่งประเทศไทย (ททท.) ร่วมกับ บริษัท พีทีที โกลบอล เคมิคอล จำกัด (มหาชน) (PTTGC) และมูลนิธิ ECOALF เพื่อส่งเสริมการจัดการแหล่งท่องเที่ยวทางทะเลอย่างยั่งยืน โดยมีนายนรภัทร ปลอดทอง ผู้ว่าราชการจังหวัดภูเก็ต นายยุทธศักดิ์ สุภสร ผู้ว่าการ ททท. นายปฏิภาน สุคนธมาน ประธานเจ้าหน้าที่ปฏิบัติการ กลุ่มธุรกิจปิโตรเคมีขั้นปลาย PTTGC และ Mr. Javier Goyeneche ประธานและผู้ก่อตั้งมูลนิธิ ECOALF ให้การต้อนรับและร่วมเปิดงาน ณ ลานโลมา หาดป่าตอง จ.ภูเก็ต นอกจากนี้ภายในกิจกรรมมีดารานักแสดงชื่อดังมาร่วมดำน้ำเก็บขยะและร่วมรณรงค์ในการรักษาสิ่งแวดล้อมอีกด้วย อาทิ ปู ไปรยา สวนดอกไม้, ขวัญ อุษามณี, อเล็กซ์ เรนเดล,นายวีระศักดิ์ กล่าวว่า จุดท่องเที่ยวในหลายจังหวัดที่ได้รับความนิยมจากชาวต่างชาติกำลังได้รับผลกระทบจากขยะของนักท่องเที่ยว ทั้งนี้จากความร่วมมือทุกภาคส่วน ได้แก่ จิตอาสา นักประดาน้ำ และกลุ่มอนุรักษ์ธรรมชาติ ได้ตระหนักถึงผลกระทบจากการทิ้งขยะลงทะเล ซึ่งมีปริมาณมากจากการสำรวจ โครงการดังกล่าวจึงมีความสำคัญในการช่วยกันรณรงค์ให้ประชาชนและต่างชาติไม่ทิ้งขยะในแหล่งท่องเที่ยวธรรมชาติ เพื่อช่วยอนุรักษ์ทรัพยากรให้ยั่งยืน นอกจากนี้ยังมีการนำขยะมาแปรรูปให้เกิดมูลค่า และสามารถนำมารีไซเคิลใช้งานต่อได้ โดยโครงการดังกล่าวถือเป็นจุดเริ่มต้นที่จะทำให้ทุกภาคส่วนรวมถึงต่างประเทศ เห็นถึงการรักษาทะเลและแหล่งธรรมชาติของไทย ทั้งยังเพื่อสร้างความร่วมมืออย่างต่อเนื่องอีกด้วย,ด้าน นายยุทธศักดิ์ สุภสร ผู้ว่าการ ททท. กล่าวว่า แหล่งท่องเที่ยวทางทะเลของไทยถือเป็นแหล่งท่องเที่ยวยอดนิยมของคนทั่วโลก แต่เป็นที่น่าตกใจว่าประเทศไทยพบปัญหาการทิ้งขยะลงสู่ทะเลมากที่สุดเป็นอันดับ 5 ของโลก โดยขยะร้อยละ 80 มาจากบนบก ส่วนใหญ่เป็นถุงพลาสติก ขวดน้ำ และเศษอาหาร ซึ่งทำให้เกิดผลกระทบต่อความสมดุลของระบบนิเวศทางทะเลเป็นอย่างมาก ททท. จึงได้ร่วมกับ PTTGC และมูลนิธิ ECOALF ดำเนินโครงการ Upcycling the Oceans, Thailand เพื่อแก้ปัญหาขยะในท้องทะเล รวมถึงส่งเสริมให้ภาครัฐ ภาคเอกชน และนักท่องเที่ยว เข้ามามีส่วนร่วมในการจัดการแหล่งท่องเที่ยวทางทะเลอย่างยั่งยืน โดยได้ดำเนินการในพื้นที่นำร่อง ณ เกาะเสม็ด จังหวัดระยอง ตั้งแต่เดือนกันยายน 2560 ที่ผ่านมา ซึ่งสามารถรวบรวมขยะได้ถึง 618.9 กิโลกรัม แบ่งเป็นขยะจากชายหาดและบนบก 445.3 กิโลกรัม และขยะจากใต้น้ำ 173.6 กิโลกรัม พร้อมยังได้ต่อยอดนำความรู้ด้านเทคโนโลยีมาสร้างมูลค่าเพิ่มให้ขยะดังกล่าวกลับมาเป็นสินค้าแฟชั่นอีกด้วย การเปิดตัวพื้นที่นำร่องแห่งที่สอง ณ จังหวัดภูเก็ต ในครั้งนี้จึงถือเป็นก้าวสำคัญที่จะช่วยฟื้นฟูแหล่งท่องเที่ยวที่สำคัญทางทะเลของประเทศไทย โดยหลายภาคส่วนได้ร่วมมือกันจัดกิจกรรมเก็บขยะบริเวณหาดในหาน หาดในยาง หาดป่าตอง พร้อมปล่อยตัวนักประดาน้ำเพื่อเก็บขยะใต้น้ำ รวมแล้วมีผู้เข้าร่วมกิจกรรมกว่า 1,000 คน,ทั้งนี้ ในอนาคตคณะทำงานยังเตรียมต่อยอดดำเนินโครงการฯ ในพื้นที่เกาะสมุย เกาะพะงัน เกาะเต่า จังหวัดสุราษฎร์ธานี พร้อมขยายสู่พื้นที่ใกล้เคียง โดยมุ่งหวังให้นักท่องเที่ยวทั้งชาวไทยและชาวต่างชาติหันมาเดินทางท่องเที่ยวเชิงอนุรักษ์ เพื่อร่วมกันดูแลรักษาทรัพยากรทางธรรมชาติของท้องทะเลไทยให้ยั่งยืนสืบไป.
วีระศักดิ์ นำ ททท.เปิดงาน Upcycling the Oceans, Thailand ที่ภูเก็ต กระตุ้นทุกภาคส่วน ตระหนักปัญหาสิ่งแวดล้อม ร่วมรักษ์ทะเล รณรงค์ลดขยะและฟื้นฟูแหล่งท่องเที่ยวในไทย
ททท.,คืนชีพทะเลไทย,ภูเก็ต,Upcycling the Oceans,วีระศักดิ์ โควสุรัตน์,ข่าวทั่วไป